Hjælpere til Open Air 2019 d. 26 juli – d.28 juli - Lyne.dk
Lyne Friskole har været utrolig heldig at komme i betragtning til denne indtjeningsmulighed for 5. år i træk. Vi har fået lov at få tjansen på koncertpladserne og indfaldsveje dertil, at gå og samle tabte effekter som plastic, glas og papir mm. i affaldssække under Open Air koncert dagene i Varde.
Der er stadig 1 vagt at byde ind på, nemlig søndag d. 28. juli, og dermed få en flot indtjening. Det er super gode penge at kunne supplere med til bestemte formål på friskolen. Og så kan vi endda gå og nyde al den dejlige musik til arbejdet på aftenvagterne, eller fuglenes kvidren og roen i Arnbjerganlægget i dagvagterne.
Vi har hjælpere nok til fredag aften, lørdag morgen og lørdag aften, men mangler stadig hjælpere til søndag d. 28. juli kl. 8.00 – til slut ved rent og godkendt området først på eftermiddagen.
Kære alle borgere, som har overskud til at give en hjælpende hånd til Lyne Friskoles fordel Byd ind 🙂
Det kan være at I kender en nabo eller gode venner der gerne vil være med. Alle hjælpende hænder er hjertelig velkommen. Lad nyheden spredes i og omkring skolehjemmene, så alle potentielle hjælpere får besked om muligheden for at gøre en forskel der batter noget for vore dejlige elever og gæve ansatte på Lyne Friskole.
Tilmelding til vagtordningen er for fredag og lørdag aften forpligtende, da vi disse dage bliver udstyret med adgangsarmbånd, svarende til vores individuelle rengøringsvagt.
Tilmelding til vagterne lørdag morgen og søndag snarest og senest fredag d. 12. juli:
Lisbeth Arnbjerg Strellev: mobil: 23880521
Tom Legarth, Ølgod: mobil: 41950048
Jens Raunkjær Mortensen, Lyne: mobil: 23115124
Hold jer endelig ikke tilbage for at gøre en forskel, for………yes for en bunke penge, og udsigt til godt musik og lidt skrald !